Pancen wi wajar, lan pancen trep, Pak Katno kang ana ing lingkungan Pawiyatan Luhur Taman Siswa iki wiwit ana ing bangku Taman Guru Taman Siswa Yogyakarta taun 1937, wis nekuni, ngemong, lan nyipta gendhing-gendhing lan tembang (Lagu-lagu Jawa), kang candhaké ngususake ing seni dolanan bocah Jawa (dolanan bocah), macapat, lan wacan buku. Tahun 1937 dhèwèké tau éntuk kapitayan saka Ki Hajar Dewantara mimpin paméntasan panembrama (sajining koor tembang Jawa) kang tumrap Hadi Sukatno iki minangka sawijining kabombongan. Pancen apa kang wis ditindakake ora bisa uwal saka Taman Siswa, ngono kandhane. Ki Hajar Dewantara duwé konsèp "Sistem Among" kang migunakaké dolanan bocah (basa Walanda: "kinder spellen") minangka sipat kodrat kabèh bocah minangka sarana pendhidhikan. Saéngga meh kabèh mata wulangan ing Taman Siswa ngemot dolanan kanggo mbangkitake rasa gembira lan kamardikan jiwa marang bocah. Iki kang cocog karo kemampuan Ki Hadi Sukatno sajeroning kesenian dolanan bocah.